Diari Oficial de la Generalitat Valenciana


Sumari del DOGV 6030, del 08-06-2009 (2009/6458)

Notificació de la resolució del recurs d'alçada, referència interna R-18/2009, a Francisca Aliaga Aznar.
--------------------------------------------------------------------------------------------------------

### Dades del document

Número de DOGV
:   6030

Data del DOGV
:   08-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6458


Data del document
:   23-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-18/2009, a Francisca Aliaga Aznar. [2009/6458]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Francisca Aliaga Aznar, carrer Vinyals, núm. 1, 1ª (46153 Canals) la resolució del recurs d'alçada amb el número de referència interna R-18/09.  
Resolució de la secretària autonòmica de Medi Ambient, Aigua, Urbanisme i Habitatge del recurs d'alçada relatiu a l'expedient de resolució administrativa de contracte de compravenda per infracció greu o molt greu de les prescripcions legals i reglamentàries vigents en matèria d'habitatge protegit V-RAIL-03/08, de l'habitatge siti al carrer Vinyals, número 2, planta baixa, porta 1. Canals. Grup 460806.  
Dades de la reclamant   
Número exp. Cognoms i nom  
V-RAIL-03/08 Aliaga Aznar, Francisca  
Dades de l'habitatge   
Codi de l'habitatge 0225712371  
Adreça: Vinyals núm. 2, planta baixa, porta 1, Canals  
Règim: compravenda   
Adjudicatària: Francisca Aliaga Aznar  
Antecedents  
Cronològicament exposats, els fets essencials relatius a l'esmentat expedient són els següents:  
Primer. Sent Francisca Aliaga Aznar adjudicatària en règim de compravenda de l'habitatge de promoció pública siti a Canals, c/ Vinyals, núm. 2, planta baixa, pta. 1, es detecta, mitjançant nota simple informativa del Registre de la Propietat de Xàtiva, de data 12.03.2008, que l'esmentada persona és titular d'un altre habitatge a la mateixa localitat, al c/ Sant Sebastià, 48, constituint aquest fet causa de resolució de contracte per infracció greu o molt greu de les prescripcions legals i reglamentàries vigents en matèria d'habitatge protegit, per la qual cosa se li incoa el procediment indicat.  
- El 21.04.2008 es dicta providència d'incoació de l'expedient de referència.  
- El 23.04.2008 s'elabora el plec de càrrecs. S'hi fa constar que no es troba la interessada a l'habitatge objecte de recurs, i en data 24.04.2008 s'envia la notificació a l'adreça del c/ Sant Sebastià, núm. 48, rebent la interessada la notificació per trobar-s'hi. En data 19.05.2008, la Sra. Aliaga Aznar presenta escrit d'al·legacions al plec de càrrecs que són contestades en la resolució de l'expedient.  
- Vistes les al·legacions formulades per la interessada i atés que aquestes no desvirtuen la causa de l'expedient, en data 23.05.2008 es proposa a la directora general d'Habitatge i Projectes Urbans la resolució de l'expedient.   
- El 09.07.2008 la directora general d'Habitatge i Projectes Urbans dicta una resolució, i la interessada n'acusa recepció en data 10.07.2008.  
Segon. En data 24.07.2008, Francisca Aliaga Aznar aporta documentació a l'expedient, però per a evitar una possible indefensió es tramita com a recurs d'alçada.  
Fonaments de dret  
L'article 57 i la disposició addicional primera de la Llei 08/2004, de 20 d'octubre, de l'habitatge de la Comunitat Valenciana.  
Els articles 181, 182 i 183 del Reglament de protecció pública a l'habitatge, aprovat pel Decret 75/2007, de 18 de maig, del Consell.  
Els articles 20 i 24 de la Llei 14/2003, de 10 d'abril, de patrimoni de la Generalitat Valenciana.  
L'article 69.2 de la Llei 30/92, de 26 de novembre, de règim jurídic de les administracions públiques i del procediment administratiu comú.  
Els articles 5, 7 i 8 en relació amb els articles 111 i 112 del Reial decret legislatiu 2/2000, de 16 de juny, pel qual s'aprova el Text refós de la llei de contractes de les administracions públiques.  
L'article 187 del Decret 75/2007, de 18 de maig, del Consell, pel qual s'aprova el Reglament de protecció pública a l'habitatge, en relació amb l'article 59 de la Llei 30/92, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Contestació a les al·legacions.  
L'article 57 de la Llei 8/2004, de 20 d'octubre, de la Generalitat, de l'habitatge de la Comunitat Valenciana, en relació amb l'article 182 del Reglament de protecció pública a l'habitatge, estableixen com a causa de resolució de contracte infringir les prescripcions legals i reglamentàries vigents en matèria d'habitatge protegit, i s'enten com a infracció greu o molt greu d'aquestes ser qualsevol membre de la unitat familiar propietari d'un bé immoble. Aquesta causa s'imputa a la interessada basant-se en els mitjans de prova que consten en l'expedient, dels quals es dedueix que la Sra. Aliaga Aznar és titular d'un altre habitatge a la localitat de Canals.  
La interessada, intentant desvirtuar la causa de la resolució del contracte, aporta a l'expedient escriptura de donació de l'habitatge siti al c/ Sant Sebastià, núm. 48, de Canals, a favor del seu nét. La data de l'escriptura és de 15 de juliol de 2008, data en què ja li havia sigut resolt l'esmentat contracte de compravenda.   
Resolució  
Vist l'expedient, es dedueix que queda suficientment acreditat que Francisca Aliaga Aznar ha infringit les prescripcions legals i reglamentàries vigents en matèria d'habitatge protegit, per ser qualsevol membre de la unitat familiar propietari de béns immobles.  
Vistos els fets, les disposicions legals citades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol la desestimació del recurs d'alçada presentat.  
Contra aquesta resolució, que posa fi a la via administrativa, es pot interposar recurs contenciós administratiu davant del jutjat contenciós administratiu corresponent en el termini de dos mesos, comptadors a partir de l'endemà a la recepció de la present notificació, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs que es considere oportú.  
València, 23 de gener de 2009.- La secretària autonòmica de Medi Ambient, Aigua, Urbanisme i Habitatge: M. Ángeles Ureña Guillem.